आर्थर मेल्विन ओकुन

आर्थर मेल्विन "आर्ट" ओकुन (२८ नवंबर १९२८ – २३ मार्च १९८०) एक अमेरिकी अर्थशास्त्री थे।

ओकुन विशेष रूप से ओकुन के नियम के लिए जाने जाते हैं। यह एक अनुभवसिद्ध संबंध है जिसके अनुसार बेरोज़गारी दर में प्रत्येक १% वृद्धि पर, देश की सकल घरेलू उत्पाद (जीडीपी) उसकी संभावित जीडीपी से लगभग २.५% अतिरिक्त कम हो जाती है। वे कष्ट सूचकांक (Misery Index) के निर्माता और कराधान की अकार्यक्षमता हानि (Deadweight Loss) की रिसते बाल्टी की उपमा (Leaky Bucket Analogy) के लिए भी प्रसिद्ध हैं।

 जीवन परिचय 
ओकुन ने १९४९ में कोलंबिया कॉलेज से सर्वोच्च ग्रेड के लिए अल्बर्ट ऐशर ग्रीन स्मारक पुरस्कार प्राप्त किया। उन्होंने १९५६ में कोलंबिया विश्वविद्यालय से अर्थशास्त्र में पीएचडी की उपाधि प्राप्त की, इसके पश्चात येल विश्वविद्यालय में अध्यापन किया।

वे १९६८ से १९६९ के बीच आर्थिक सलाहकार परिषद (Council of Economic Advisers) के अध्यक्ष रहे। बाद में, वे वाशिंगटन डी.सी. स्थित ब्रुकिंग्स संस्थान में फेलो बने। १९६८ में उन्हें अमेरिकन सांख्यिकीय संघ का फेलो चुना गया।View/Search Fellows of the ASA , accessed 2016-08-20.

२३ मार्च १९८० को हृदयाघात से उनका निधन हो गया।

 प्रमुख कार्य 

 समानता और कुशलता: द बिग ट्रेडऑफ (Equality and Efficiency: The Big Tradeoff; वाशिंगटन डी.सी.: ब्रुकिंग्स इंस्टीट्यूशन, १९७५)
 मूल्य और मात्रा: एक व्यापक आर्थिक विश्लेषण (Prices and Quantities: A Macroeconomic Analysis, १९८१) ISBN 0-8157-6480-4

 यह भी देखें 

 ओकुन का नियम

 संदर्भ 

श्रेणी:१९८० में निधन
श्रेणी:1928 में जन्मे लोग